Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,813.73 …
15 มี.ค. 2561

Morning Market Summary
SET ช่วงเช้าปิดที่ระดับ 1,813.73 จุด เพิ่มขึ้น 0.33 จุด (+0.02%) มูลค่าการซื้อขาย29,773.25 ล้านบาท หุ้นไทยเช้านี้ผันผวนในกรอบ โดยยังมีแรงขายทำกำไรบริเวณ 1820 จุดด้านตลาดภูมิภาคแกว่งบวก-ลบ เนื่องจากความกังวลต่อสงครามการค้าหระหว่างสหรัฐฯและจีน ติดตามการประชุมเฟดในสัปดาห์หน้า
Afternoon Perspective
แนวโน้มบ่าย คาดตลาดยังซึมๆ ในกรอบแคบๆ โดยเป็นการซื้อขายรายหลักทรัพย์แบบเก็งกำไรระยะสั้นเป็นหลัก เนื่องจากตลาดยังขาดปัจจัยใหม่ๆ มาหนุนและยังรอดูผลการประชุมธนาคารกลางสหรัฐ (Fed) ในวันที่ 20-21 มี.ค. และยังกังวลสงครามการค้าระหว่างสหรัฐฯ กับจีน สำหรับการเก็งกำไรช่วงบ่ายยังเน้นหุ้นที่มีประเด็นเฉพาะตัวอย่าง หุ้นที่ถูกเลือกเข้าไปในการคำนวณดัชนี FTSE รอบใหม่ที่จะมีผลบังคับใช้ ณ ราคาปิดวันพรุ่งนี้อย่าง SCC TOP BCPG M ORI ส่วนหลักทรัพย์อื่นที่มีแรงซื้อเข้ามาช่วงเช้าที่อาจจะสามารถเก็งกำไรได้ต่อในช่วงบ่ายที่เราแนะนำประกอบด้วย BEAUTY KTB PTTGC SAPPE ช่วงบ่ายเราให้แนวรับที่ 1811-1807 จุดและแนวต้านที่ 1820-1823 จุด
Technical Pick
SET Index: 1813.73 ปรับตัวไปทดสอบแนวต้านที่ 1820 จุด ก่อนที่จะปรับตัวลดลงจากแรงขายทำกำไรต่อเนื่อง แต่ยังสามารถยืนเหนือแนวรับที่ 1805 จุดที่เส้นค่าเฉลี่ย 10 และ20 วันได้ต่อเนื่อง ซึ่งเราคาดว่า การปรับตัวลดลงจากแรงขายทำกำไรในระยะสั้น น่าจะมีแนวรับที่ 1800-1805 จุด ถ้าหลุดจะมีโอกาสปรับตัวลดลงไปแนวรับถัดไปที่ 1780 จุดอีก
ครั้ง แต่แนวโน้มหลักยังมีโอกาสปรับตัวเพิ่มขึ้นไปทดสอบแนวต้านถัดไปที่ 1840 จุด
VGI Global Media (VGI TB; THB 7.45) – ซื้อ
TTCL (TTCL TB; THB 9.25) – ซื้อ